**Anexa nr. 6** **la H.C.L. nr. 85/2018**

 **SPONSOR PRINCIPAL**

**REGULAMENTUL LICITAŢIEI**

**organizată pentru desemnarea sponsorului principal al „ZILELOR SFÂNTU GHEORGHE 2018”**

Participanţii la licitaţie vor depune **până la data de 22 martie 2018, ora 1030**la Compartimentul de Relaţii cu Publicul, Informații, Registratură din cadrul Primăriei Municipiului Sfântu Gheorghe sau vor trimite pe adresa acesteia (520008, Sfântu Gheorghe, str. 1 Decembrie 1918 nr. 2, jud. Covasna) ofertele lor într-un **plic sigilat**, pe care se va menţiona:

„Licitaţie pentru  **desemnarea sponsorului principal al „ZILELOR SFÂNTU GHEORGHE 2018”**

A NU SE DESCHIDE ÎNAINTE DE: 22. martie 2018, ora 1100”

(ofertele sosite după data limită menţionată vor fi returnate expeditorului fără a fi deschise)

 Un ofertant poate depune numai o singură ofertă .

**PLICUL SIGILAT VA CONŢINE:**

1. Copia certificatului unic de înregistrare fiscală. (pentru fiecare asociat, dacă e cazul);
2. Copia chitanţei sau dispoziţiei de plată al achitării **taxei de participare** de 20 RON (taxa se plăteşte la caseria Primăriei Municipiului Sfântu Gheorghe sau al TEGA SA, sau se va vira în contul **RO02TREZ25621360250XXXXX** deschis la Trezoreria Sfântu Gheorghe, **CUI 4404605**)
3. **Formularul de ofertă completat**. Modelul Formularului de ofertă este prevăzut în **anexa 6A**. la prezentul Regulament din care face parte integrantă. Oferta poate fi formulată în numele unei societăţi sau al unui grup de societăţi care s-au asociat pentru acest scop. În cazul asocierii membrii acesteia vor desemna un leader care să-i reprezinte. Oferta va fi completată, semnată şi depusă de leader.
4. Copia contractului de asociere (dacă e cazul)

**DESFĂŞURAREA LICITAŢIEI:**

1. **Deschiderea plicurilor**, verificarea ofertelor.
2. **Data şi locul: 22 martie 2018, ora 1100, sala nr. 29 a Primăriei** municipiului Sfântu Gheorghe . Ofertanţii pot participa la această procedură.
3. Câştigătorul licitaţiei şi implicit al titlului de **sponsor principal** al „ZILELOR SFÂNTU GHEORGHE 2018” va/vor fi desemnată(e) societatea/societăţile asociate care, pe lângă asumarea obligaţiilor enumerate în **Modelul contractului de sponsorizare** prevăzut în **anexa 6B** la prezentul Regulament din care face parte integrantă, oferă **cea mai mare sumă de sponsorizare, dar nu mai puţin de 80.000 lei.**
4. În cazul în care mai mulţi ofertanţi au depus **oferte identice**, câştigătorul licitaţiei va fi stabilit prin **tragere la sorţi**.
5. **Întocmirea procesului verbal** al licitaţiei

**ALTE CLAUZE:**

1. **Semnarea contractului: în perioada 23-29 martie 2018**
2. **25% din valoarea ofertată** drept sponsorizare, ce se va include în contract, se va vira în **contul Casei de Cultură Kónya Ádám**, cu sediul în municipiul Sfântu Gheorghe, str. Kossuth Lajos, nr. 13, jud. Covasna, având codul de înregistrare fiscală **(CIF) 4925603**, cont bancar nr. (IBAN) **RO30TREZ25621G370100XXXX** deschis la Trezoreria Sfântu Gheorghe, **până la data de 18. aprilie 2018** **ora 14**. În cazul neachitării la termen al acestui procent din valoarea ofertată, dreptul dobândit prin licitaţie se anulează şi contractul încetează de drept, iar titlul de sposor principal va fi acordat prin negociere directă, în perioada 19-26 aprilie 2018. unui alt ofertant, care pe lângă asumarea obligaţiilor enumerate în **Modelul contractului de sponsorizare** prevăzut în **anexa 6B** la prezentul Regulament din care face parte integrantă, oferă minimum valoarea de pornire a licitaţiei anterioare drept **sumă de sponsorizare.**

**COMISIA DE LICITAŢIE:**

va fi formată din 3 membrii, numiţi prin Dispoziţia Primarului

**CONTESTAŢIILE LEGATE DE ORGANIZAREA ŞI DESFĂŞURAREA LICITAŢIEI** se primesc în cel mult 24 ore de la desfăşurarea licitaţiei la Compartimentul de Relaţii cu Publicul, Informaţii, Registratură din cadrul Primăriei Municipiului Sfântu Gheorghe.

Soluţionarea contestaţilor îi revine primarului Municipiului Sfântu Gheorghe.

**Anexa 6A la Regulament**

**FORMULAR DE OFERTĂ**

 (**Sponsor principal**)

1. În urma examinării Regulamentului organizată pentru desemnarea sponsorului principal al „Zilelor Sfântu Gheorghe 2018”a căror primire este astfel confirmată, subsemnatul, \_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de administrator/împuternicit/leader al S.C. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/al asocierii dintre \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

cu sediul în localitatea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_\_, bl. \_\_\_\_\_\_\_\_, sc. \_\_\_\_, ap. \_\_\_\_\_, cod poştal \_\_\_\_\_\_\_\_\_\_\_ înregistrată la Oficiul Registrului Comerţului de pe lângă Tribunalul \_\_\_\_\_\_\_\_\_\_\_\_\_\_\_\_\_\_, cu Certificat de Înregistrare: seria \_\_\_\_\_\_\_\_, nr \_\_\_\_\_\_\_\_\_\_\_, eliberat la data de \_\_\_\_\_\_\_\_\_\_\_\_\_\_\_\_\_\_\_, tel. mobil \_\_\_\_\_\_\_\_\_\_\_\_\_\_\_\_\_\_\_\_\_ , **ofer în plus (**peste suma minimă de **80.000 lei** solicitată de beneficiar) pentru obţinerea statutului de **sponsor principal** al Zilelor Sfântu Gheorghe (**27-29 aprilie 2018**) **................................. de lei,** sub formă de sponsorizare

1. Am luat la cunoştinţă prevederile Regulamentului licitaţiei şi conţinutul modelului de contract de sponsorizare
2. Mă oblig, ca în cazul în care oferta mea este acceptată, să semnez şi să respect Contractul de sponsorizare conform modelului din anexa 6B la regulament, **să virez 25%** din valoarea totală a sponsorizării **până la data de 18 aprilie 2018**, iar **diferenţa de 75% până la data de 15 mai 2018.**
3. Mă oblig să respect reglementările în vigoare referitoare la activităţile de comerţ şi reclamă.
4. Până la definitivarea contractului această ofertă împreună cu acceptul dumneavoastră în scris vor constitui un acord de principiu între noi.
5. Anexăm documentele cerute în Regulamentul Licitaţiei**,** în ordinea următoare:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data ……………………. **Ofertant**

 ………………………….

 (semnătura şi ştampila)

Anexa 6B la Regulament

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**CONTRACT DE SPONSORIZARE**

 Nr. ..... din .................2018

**Art.1. PĂRŢILE CONTRACTANTE:**

**1.1. Casa De Cultură „Kónya Ádám”**, persoană juridică română, cu sediul în municipiul Sfântu Gheorghe, str. Kossuth Lajos, nr. 13, jud. Covasna, având codul de înregistrare fiscală (CIF) 4925603, cont bancar nr. (IBAN) RO30TREZ25621G370100XXXX deschis la Trezoreria Sfântu Gheorghe, reprezentată prin Dulányi B. Aladár, în calitate de manager, denumită în continuare “**BENEFICIAR**”

 şi

**1.2. S.C.** ........................................., cu sediul în ....................................................... str. .................................., nr........, jud. ........................, înregistrată la ORC sub nr......................, având CIF ........................, cont nr. .................................................. deschis la ........................................., reprezentată prin ..................... /**grup de societăţi**  ..................................................................................................................................................

.................................................................................................................................................,care s-au asociat în scopul aducerii la îndeplinire a prezentului contract conform contractului de asociere anexat, denumită în continuare “**SPONSOR PRINCIPAL**”

având în vedere rezultatele licitaţiei organizate în baza HCL nr. 85/2018, în data de 22. martie 2018, au convenit încheierea prezentului contract.

 Părţile au convenit asupra următoarelor, cu respectarea Legii nr. 32/1994 privind sponsorizarea, cu modificările şi completările ulterioare şi a Ordinului nr. 994/1994 al Ministerului Finanţelor privind aprobarea instrucţiunilor pentru aplicarea Legii privind sponsorizarea.

**Art. 2. OBIECTUL CONTRACTULUI**

**2.1.** Sponsorul principal, în conformitate cu Legea 32/1994 cu modificările şi completările, sponsorizează Beneficiarul acordând acestuia un sprijin material în suma de .....................RON, în vederea susţinerii evenimetului public organizat de Beneficiar, eveniment denumit “Zilele Sfântu Gheorghe 2018”, desfăşurat în centrul municipiului Sfântu Gheorghe, în perioada 21.04.2018-29.04.2018.

**2.2.** Plata se va face în două tranşe, respectiv 25% din valoarea totală a sponsorizării până la data de 18.04.2018, iar diferenţa de 75% până la data de 15.05.2018, în contul bancar nr. (IBAN) RO30TREZ25621G370100XXXX deschis la Trezoreria Sfântu Gheorghe.

**Art. 3. DURATA CONTRACTULUI**

**3.1.** Prezentul contract intră în vigoare la data semnării acestuia de către părţile contractante şi este valabil până la data executării prevederilor acestuia.

**3.2.** În cazul în care una dintre părţile contractante semnează contractul la o dată ulterioară celei la care a semnat partea cocontractantă, termenul de intrare în vigoare a contractului se consideră a fi cea ulterioară.

**Art. 4. DEFINIŢII**

**4.1** În prezentul contract următorii termeni vor fi interpretaţi astfel:

a. **contract** – reprezintă prezentul contract şi toate Anexele sale.

b. **sponsor principal** şi **beneficiar** - părtile contractante, aşa cum sunt acestea numite în prezentul contract;

c. **pretul contractului** - preţul plătibil beneficiarului de către sponsor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. **servicii** - activităţi a căror prestare fac obiect al contractului;

e. **forţă majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului si care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerată fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din parţi;

**Art. 5.** Prezentului contract îi sunt aplicabile dispoziţiile Legii nr. 544/2001 privind liberul acces la informaţiile de interes public.

**Art. 6. DREPTURILE ŞI OBLIGAŢIILE PĂRŢILOR**

**6.1. OBLIGAŢIILE SPONSORULUI**

**6.1.1.** Sponsorul se obligă să efectueze sponsorizarea (plata sumei) către beneficiar în contul acestuia conform prevederilor contractuale stipulate în prezentul contract la art. 2.1., respectiv art. 2.2.

**6.1.2.** Sponsorul se obligă să asigure pentru cele 8 puncte de vânzare de tip “R”-restaurant, **în mod gratuit** ,următoarele:

a) câte un set de mobilier pentru servire şi depozitare(inclusiv măsurile logistice aferente, respectiv transport, descărcare, încărcare marfă, montare, întreţinere, demontare mobilier cu personalul asigurat de acelaşi sponsor), compus din:

**-** 12 umbrele sau corturi pliabile/demontabile pentru evenimente, de 3x3m;

**-** 24 seturi berărie cu o masă şi două bănci, fără semne de uzură semnificative;

**-** 4 frigidere bere/răcoritoare pentru exterior;

**-** 3 dozatoare de bere.

**6.1.3.** Sponsorul se obligă să asigure pentru backstage scena principală, **în mod gratuit**, următoarele:

a) Cort iluminat cu 3 încăperi separate cu minim 25 mp/încăpere;

b) 7 seturi de mobilier (2 bănci şi 1 masă/set) în stare bună, fără semne de uzură semnificative;

c) 2 frigidere;

d) să asigure necesarul de apă minerală, băuturi alcoolice şi non alcoolice pentru artiştii de la backstage scena principală, în valoare de minim 2.500 lei.

**6.1.4.** Sponsorul se obligă să asigure pentru cele 8 puncte de vânzare de tip “R”-restaurant, **contra-cost**, stocul de băuturi răcoritoare şi de bere necesare, conform solicitării locatarului, în mod continuu şi în timp util.

**6.1.5.** Sponsorul se obligă ca în cursul executării contractului să respecte întocmai prevederile legale, standardele, instrucţiunile tehnice în vigoare şi normativele în domeniu.

**6.2. OBLIGAŢIILE BENEFICIARULUI**

**6.2.1.** Beneficiarul se obligă să facă publică sponsorizarea şi numele sponsorului ori a mărcii acestuia, marcă a cărui titular/licenţiat este Sponsorul, cu ocazia evenimentului organizat şi a activităţilor sponsorizate. Modul de realizare a prezentării sponsorizării şi a numelui şi/sau a mărcilor sponsorului trebuie convenit de Beneficiar cu Sponsorul şi este detaliat în anexa la prezentul contract, încheiată odată cu acesta ori la un moment ulterior, nu mai târziu de 5 zile înainte de începerea evenimentului/activităţii sponsorizate.

**6.2.2.** Beneficiarul este obligat să utilizeze sponsorizarea primită în condiţiile de mai sus, exclusiv în scopul prevăzut la Art. 1. “Obiectul contractului” şi doar pentru destinaţia convenită de părţi.

**6.2.3.** La solicitarea Sponsorului, Beneficiarul are obligaţia de a face, prin orice mijoc de probă, dovada realizării activităţilor/evenimentelor organizate, ce au beneficiat de sprijinul financiar/material al Sponsorului.

**6.2.4.** Beneficiarul se obligă să îi confere Sponsorului titlul de Sponsor Principal al evenimentului prin includerea în contractele încheiate cu societăţile care vor obţine dreptul de a amenaja standuri de vânzare de tip “R”-restaurant în Târgul “Zilelor Sfântu Gheorghe 2018”, clauza potrivit căreia aceştia vor comercializa doar mărcile de băuturi răcoritoare şi de bere achiziţionate de la/prin/cu acordul sponsorului principal (desemnat prin licitaţie şi comunicat oficial locatarului de către locator) al târgului. Aceste produse vor fi asigurate contra cost, în funcţie de stocurile necesare conform solicitării locatarului, continuu şi în timp util, prin grija sponsorului principal al târgului.

**6.2.5.** Beneficiarul se obligă să amplaseze materialele promoţionale astfel încât acestea să fie cât mai vizibile, atenţia potenţialilor clienţi să fie reţinută de aceste produse, să menţină poziţia acestora în locul convenit de comun acord, conform **anexei** prezentului contract.

**Art. 7. SOLUŢIONAREA LITIGIILOR**

 **7.1.** Părţile vor depune toate diligenţele pentru a rezolva pe cale amiabilă orice neînțelegere care se poate ivi între ei în cadrul său în legătură cu îndeplinirea contractului.

**7.2.** Dacă părţile nu reuşesc să rezolve în mod amiabil o divergență contractuală, fiecare poate solicita ca disputa să se soluţioneze de către instanţele judecătoreşti competente.

**Art. 8.** **FORŢA MAJORĂ**

**8.1.** Forţa majoră - definită ca acel eveniment imprevizibil şi imposibil de înlăturat, survenit după data încheierii prezentului contract, care împiedică o parte/părţile să-şi execute obligaţiile asumate, întâlnită de obicei sub formă de stare de război, revolte, dezastre naturale, etc., va exonera partea care o invocă de îndeplinirea obligaţiilor asumate prin prezentul contract, pe toată perioada în care aceasta acţionează.

**8.2.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**8.3.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**8.4.** Dacă forţa majoră acţionează sau se estimează ca va acţiona o perioadă mai mare de 5 zile, existând o dovadă în acest sens, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese. Exonerarea operează doar pe durata evenimentului considerat caz de forţă majoră.

**Art. 9.** **CESIUNEA**

**9.1.** Sponsorul are obligaţia de a nu transfera total sau parţial obligaţiile sale asumate prin contract.

**Art. 10.** **ÎNCETAREA CONTRACTULUI**

Prezentul contract încetează în oricare din următoarele cazuri:

**10.1.** Prin îndeplinirea scopului pentru care a fost încheiat ;

**10.2.** Prin rezoluţiune fără punere în întârziere şi orice alte formalităţi prealabile în cazul neexecutării sau executării necorespunzătoare de către una dintre părţi a obligaţiilor contractuale, dacă, în urma unui preaviz de 5 zile transmis prin telefax, partea în culpă nu-şi execută respectiva obligaţie. În acest caz, partea în culpă este obligată la plata de despăgubiri.

**Art. 11. DISPOZIȚII FINALE**

**11.1.** Părţile îşi declară şi garantează reciproc faptul că au dreptul să încheie prezentul contract şi că persoanele semnatare au dreptul de a reprezenta părţile în mod valabil la data încheierii sale.

**11.2.** Prin prezentul contract părţile se învoiesc să-şi îndeplinească cu bună credinţă şi diligenţă obligaţiile contractuale asumate, în considerarea bunului renume al părţilor contractante, cu respectarea bunelor moravuri, ordinii şi liniştii publice.

**11.3.** Părţile vor depunde toate diligenţele în vederea garantării faptului că asocierea numelor lor comerciale, a mărcilor sau a logo-urilor nu va prejudicia imaginea sau reputaţia niciuneia dintre ele, nici a membrilor acestora

**11.4.** Conform prevederilor prezentului contract, părţile păstrează toate drepturile de proprietate intelectuală asupra mărcilor, emblemelor, însemnelor şi logo-urilor ale căror titulari sunt.

**11.5.** Orice modificare a prezentului contract va fi făcută sub forma unui act adiţional scris şi va fi negociată separat şi aprobată de ambele părţi.

**Art. 12.** **NOTIFICĂRI**

**12.1.** Toate notificările privind executarea prezentului contract se vor efectua prin scrisoare recomandată, telefax sau orice alt mijloc de comunicare care permite confirmarea de primire, oferind posibilitatea recunoaşterii textului trimis şi a datei la care a fost trimis la adresele indicate în partea introductivă a prezentului contract.

Prezentul contract s-a încheiat astăzi .............. în două exemplare originale, câte un exemplar pentru fiecare parte.

 **SPONSOR BENEFICIAR**

 **Casa de Cultură „Kónya Ádám”**

**Anexa**

la contractul de sponsorizare nr…….,./2018

|  |  |
| --- | --- |
|  |  |
|  | **Sponsor principal** |
|  | *> 8000 euro* |
|  |   |
| **TIPARITURI** |   |
| Program (A5)– 4000 buc | Aparitie sigla pe pagina sponsorilor: 3%Macheta reclama: ½ pagină |
| Afis– 250 buc | 2% |
| Reclamă citylight– 8 buc | 2% |
| Billboard– 4 buc | 2% |
| Pliant– 500 buc  | 2% |
|   |   |
| **PUBLICITATE ELECTRONICA** |   |
| Facebook | Aparitie individuala sigla în albumul foto al sponsorilor |
|   | Promovarea evenimentului propriu al sponsorului principal:– 3 apariţii |
| Instagram | Aparitie produs:– 3 ocazii |
| Pagina web | Aparitie advertorial:– 1 apariţie |
|   | Aparitie sigla pagina principala: 3% |
| Videoclip promo Zilele Sfântu Gheorghe | 2% |
|  |   |
| **SCENA PRINCIPALA** |   |
| Reclama panou led | Aparitie sigla între orele 19-24 |
|   | Derulare film publicitar propriu |
|  |   |
| **SCENA COMUNITARĂ** |   |
| Meshuri verticale pe scena | 2% |
|  |   |
| **STAND DE PREZENTARE/PROMOVARE** | Asigurare spatiu pentru standul de prezentare al sponsorului principal |